EUROOPAN YHTEISÖJEN KOMISSION edustaman Euroopan atomienergiayhteisön ja Kanadan hallituksen täytäntöönpanijaksi nimeämän Atomic Energy of Canada Limitedin täytäntöönpanosopimus Kanadan osallistumisesta Euroopan atomienergiayhteisön osuuteen kansainvälisen lämpöydinkoereaktorin (ITER) teknisessä suunnittelutoiminnassa (EDA)

EUROOPAN ATOMIENERGIAYHTEISÖ, jäljempänä "Euratom", jota edustaa Euroopan yhteisöjen komissio, jäljempänä "komissio", ja ATOMIC ENERGY OF CANADA LIMITED, jäljempänä "AECL", jonka Kanadan hallitus on nimennyt täytäntöönpanijaksi Euratomin ja Kanadan hallituksen 25 päivänä heinäkuuta 1995 hallitun ydinfuusion alalla tapahtuvasta yhteistyöstä tekemän yhteisymmärryspöytäkirjan, jäljempänä "yhteisymmärryspöytäkirja", IV artiklan mukaisesti;

OTTAEN HUOMIOON, että yhteisymmärryspöytäkirjan V artiklassa määrätään, että yksityiskohtaiset määräykset ja menettelyt yhteisymmärryspöytäkirjan mukaisten toimien toteuttamisesta annetaan tarvittaessa tapauskohtaisesti erityisissä täytäntöönpanosopimuksissa,

OTTAEN HUOMIOON, että yhteisymmärryspöytäkirjan III artiklassa määrätään osallistumisesta fuusiohankkeisiin, joihin osallistuvat kolmannet osapuolet, jollainen on esimerkiksi kansainvälinen lämpöydinkoereaktori (ITER),

OTTAEN HUOMIOON, että Euratom on tehnyt 21 päivänä heinäkuuta 1992 Euratomin, Japanin hallituksen, Venäjän federaation hallituksen ja Amerikan yhdysvaltojen hallituksen välisen sopimuksen yhteistyöstä kansainvälisen lämpöydinkoereaktorin (ITER) teknisestä suunnittelutoiminnasta (EDA), jäljempänä "EDA-sopimus", ja 21 päivänä maaliskuuta 1994 sen pöytäkirja 2:n(1),

OTTAEN HUOMIOON, että EDA-sopimuksen 19 artiklassa määrätään, että jokainen EDA-sopimuksen sopimuspuoli voi sallia muiden maiden, joilla on asiaan liittyviä erityisiä valmiuksia, osallistua osuuteensa sopimuksen, sen liitteiden ja pöytäkirjojen panemiseksi täytäntöön,

OTTAEN HUOMIOON, että Kanadan hallitus on ilmaissut AECL:n kautta halunsa osallistua Euratomin osuuteen ITER:n teknisessä suunnittelutoiminnassa,

OTTAEN HUOMIOON, että AECL hallinnoi Kanadan kansallista fuusio-ohjelmaa, joka toteutetaan pääasiallisesti kahtena provinssien sähkölaitosten tasolla tapahtuvana hankkeena, joita ovat Centre canadien de fusion magnétique (CCFM), jota johtaa Hydro Québec, ja Canadian Fusion Fuels Tecnology Project (CFFTP), jota johtaa Ontario Hydro; Kanadan kansallisen fuusio-ohjelman henkilöstö koostuu CFFTP:n, CCFM:n ja näiden alihankkijoiden henkilöstöstä, jäljempänä "AECL tai sen henkilöstö",

OTTAEN HUOMIOON, että ITER:n neuvosto on hyväksynyt 21 ja 22 päivänä huhtikuuta 1993 sekä 27 ja 28 päivänä tammikuuta 1994 kyseisen osallistumisen edellytykset,

OVAT SOPINEET SEURAAVAA:

1. Euratom sallii Kanadan osallistua AECL:n kautta osuuteensa EDA:ssa.

2. Kanadan hallitus on AECL:n kautta tietoinen EDA-sopimuksen, sen liitteiden, pöytäkirja 2:n ja pöytäkirja 2:een liitettyjen neuvottelijoiden yhteisten kantojen (ja niiden liitteiden) ehdoista ja noudattaa niitä.

3. Kanadan kansallisen fuusio-ohjelman johtaja, tai hänen nimeämänsä henkilö, ja Euratomin fuusio-ohjelman johtaja, tai hänen nimeämänsä henkilö, sopivat yksityiskohtaisista säännöistä AECL:n osallistumisesta menettelyyn, jolla ITER osoittaa tehtävät Euratom-sopimuspuolelle. Jollei edellä 2 kohdasta muuta johdu, toimia koskevat määräykset ovat yhteisymmärryspöytäkirjan määräysten mukaiset.

4. AECL:n osallistuminen Euratomin osuudessa sellaisten varojen myöntämiseen, jotka neljä EDA-sopimuspuolta ovat sopineet asetettaviksi yhdenmukaisin perustein käytettäviksi EDA-sopimuksen panemiseksi täytäntöön, käsittää vuosittain noin neljä miljoonaa Kanadan dollaria ITER-tehtävien osalta (suunnittelua ja teknologiaa koskeva tutkimus- ja kehitystoiminta) ja viisi asiantuntijaa osana Euratomin kiintiötä yhteisessä keskustyöryhmässä. Kanadan osallistuminen ei aiheuta kustannuksia Euratomille ja osallistumisen edellytyksenä ovat käytettävissä olevat varat.

5. Hallitun ydinfuusion alalla tapahtuvasta Euroopan atomienergiayhteisön ja Kanadan hallituksen yhteistyöstä tehdyn yhteisymmärryspöytäkirjan V artiklassa määrätään, että yhteisymmärryspöytäkirjan liitteen I ja liitteen II määräyksiä sovelletaan, jollei jäljempänä toisin määrätä.

Rajoittamatta EDA-sopimuksen liitteen C määräysten soveltamista kokonaisuudessaan, sellaista henkistä omaisuutta koskevien oikeuksien ja etujen myöntämisen osalta, joka on luotu ilman Kanadan osallistumista AECL:n tai sen henkilöstön kautta, sovelletaan seuraavia määräyksiä.

5.1. Jos AECL tai sen henkilösto luo henkisen omaisuuden Kanadassa Euratomin kotimaan työryhmälle osoitettua tehtävää suorittaessaan, Kanadalla on AECL:n tai sen henkilöstön kautta oikeus saada kaikki kyseistä henkistä omaisuutta koskevat oikeudet ja edut kaikissa maissa sovellettavien lakien ja asetusten mukaisesti edellyttäen, että Euratomille myönnetään oikeudenmukaisin ja kohtuullisin ehdoin alalisensseihin oikeuttavat lisenssit kaikkiin muihin tarkoituksiin kuin energialähteenä rauhanomaisia tarkoituksia varten käytettävää hallittua lämpöydinfuusiota koskevaan tutkimus- ja kehitystoimintaan. Kyseisessä tapauksessa Kanada huolehtii AECL:n kautta siitä, että yhteisen keskustyöryhmän henkilöstö voi käyttää vapaasti suojattuja tietoja yhteiselle keskustyöryhmälle osoitettujen tehtävien suorittamiseksi, ja että kaikille sopimuspuolille, Euratom mukaan lukien, myönnetään alalisensseihin oikeuttava, peruuttamaton, muuhun kuin yksinoikeuteen perustuva, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten.

5.2. Jos AECL tai sen henkilöstö luo henkisen omaisuuden työskennellessään Euratomin kotimaan työryhmässä suorittaessaan kotimaan työryhmälle osoitettua tehtävää, Kanadalla on AECL:n tai sen henkilöstön kautta oikeus saada kaikki oikeudet ja edut Kanadassa. Euratomilla tai sen henkilöstöllä on vastaavasti oikeus saada kaikki kyseistä henkistä omaisuutta koskevat oikeudet ja edut omalla alueellaan ja kaikissa muissa kolmansissa maissa kuin Kanadassa. Euratom ja Kanada AECL:n kautta huolehtivat siitä, että yhteinen keskustyöryhmä voi käyttää vapaasti suojattuja tietoja keskustyöryhmälle osoitettujen tehtävien suorittamiseksi ja että kaikille sopimuspuolille, Euratom mukaan lukien, myönnetään alalisensseihin oikeuttava, peruuttamaton, muuhun kuin yksinoikeuteen perustuva, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten.

5.3. Jos AECL tai sen henkilöstö, jonka Euratom on siirtänyt yhteiseen keskustyöryhmään, luo henkisen omaisuuden, ITER:n johtaja ilmoittaa tästä viipymättä ITER:n neuvostolle ja antaa suosituksen maista, joissa henkinen omaisuus olisi suojattava. Kaikilla sopimuspuolilla tai niiden henkilöstöillä ja Kanadalla AECL:n tai sen henkilöstön kautta on kuitenkin oikeus saada kaikki henkistä omaisuutta koskevat oikeudet ja edut omilla alueillaan. ITER:n neuvosto päättää, haetaanko kyseistä suojausta muissa kolmansissa maissa kuin Kanadassa ja kuinka sitä haetaan. Kaikki sopimuspuolet ja Kanada AECL:n kautta huolehtivat siitä, että yhteisen keskustyöryhmän henkilöstö voi käyttää vapaasti suojattuja tietoja keskustyöryhmälle osoitettujen tehtävien suorittamiseksi, ja että kaikille sopimuspuolille, Euratom mukaan lukien, myönnetään alalisensseihin oikeuttava, peruuttamaton, muuhun kuin yksinoikeuteen perustuva, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten.

5.4. Jos AECL tai sen henkilöstö, jonka Euratom on siirtänyt jonkun sopimuspuolen (vastaanottava sopimuspuoli) kotimaan työryhmään, luo henkisen omaisuuden, ja jollei asiaa koskevista sovellettavista laeista muuta johdu:

i) vastaanottavalla sopimuspuolella tai sen henkilöstöllä on oikeus saada kaikki kyseistä henkistä pääomaa koskevat oikeudet ja edut kaikissa Euratomin ja Kanadan ulkopuolisissa maissa edellyttäen, että muille sopimuspuolille myönnetään alalisensseihin oikeuttava, muuhun kuin yksinoikeuteen perustuva, peruuttamaton, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten;

ii) Euratomilla tai sen henkilöstöllä on oikeus saada kaikki kyseistä henkistä pääomaa koskevat oikeudet ja edut omalla alueellaan edellyttäen, että muille sopimuspuolille myönnetään alalisensseihin oikeuttava, muuhun kuin yksinoikeuteen perustuva, peruuttamaton, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten;

iii) Kanadalla on AECL:n tai sen henkilöstön kautta oikeus saada kaikki kyseistä henkistä pääomaa koskevat oikeudet ja edut Kanadassa edellyttäen, että muille sopimuspuolille myönnetään alalisensseihin oikeuttava, muuhun kuin yksinoikeuteen perustuva, peruuttamaton, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten.

5.5. Jos yhden sopimuspuolen (lähettävä sopimuspuoli) henkilöstö, joka on siirretty Kanadaan, luo henkisen pääoman, ja jollei asiaa koskevista sovellettavista laeista muuta johdu:

i) Kanadalla on AECL:n tai sen henkilöstön kautta oikeus saada kaikki kyseistä henkistä pääomaa koskevat oikeudet ja edut kaikissa muissa maissa kuin lähettävän sopimuspuolen ja Euratomin alueella edellyttäen, että muille sopimuspuolille myönnetään alalisensseihin oikeuttava, muuhun kuin yksinoikeuteen perustuva, peruuttamaton, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten;

ii) lähettävällä sopimuspuolella tai sen henkilöstöllä on oikeus saada kaikki kyseistä henkistä pääomaa koskevat oikeudet ja edut omalla alueellaan edellyttäen, että muille sopimuspuolille myönnetään alalisensseihin oikeuttava, muuhun kuin yksinoikeuteen perustuva, peruuttamaton, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten;

iii) Euratomilla tai sen henkilöstöllä on oikeus saada kaikki kyseistä henkistä pääomaa koskevat oikeudet ja edut omalla alueellaan edellyttäen, että muille sopimuspuolille myönnetään alalisensseihin oikeuttava, muuhun kuin yksinoikeuteen perustuva, peruuttamaton, rojaltiton lisenssi energialähteenä rauhanomaisia tarkoituksia varten käytettävää hallittua lämpöydinfuusiota koskevaa tutkimus- ja kehitystoimintaa varten.

Allekirjoitettu Brysselissä 25 päivänä heinäkuuta 1995.

Kanadan hallituksen täytäntöönpanijaksi nimeämän

Atomic Energy of Canada Limitedin puolesta

Jacques ROY

Euroopan yhteisöjen komission edustamana

Euroopan atomienergiayhteisön puolesta

Jacques SANTER

(1) EYVL N:o L 114, 5.5.1994, s. 25